རིང་ནས་སྙིང་དུ་གནག་པའི་འདོད་དོན་བདུན་ཕྲག་འདིར་སྐད་གྲགས་ཅན་གྱི་ས་གནས་པི་སིའི་ཝེའི་གུའུ་རོའུ་ལ་ཁང་མིག་གཉིས་ཅན་གྱི་ཆོས་ཚོགས་སྒོམ་ཁང་ཞིག་གསར་འཛུགས་བྱས། དེ་ནི་ཐུད་སྣུམ་པ་མར་གྱི་སྐུ་དྲིན་གྱི་དཔེ་ལྟར་ངོས་ལ་ར་གན་གསེར་རློམ་གཏོང་ཕོད་ཅན་གྱི་སྦྱིན་བདག་སྐུ་དྲིན་ཅན་རྡེའུ་ར་དང་ངོས་ཀྱི་དགེ་ཕྲུག་རྣམས་ཞེ་སེམས་རྡོག་རྩ་གཅིག་སྒྲིལ་གྱིས་མཉམ་རུབ་བྱས་ནས་ལས་ཀ་ཧུར་ཐག་བྱས་པའི་གྲུབ་འབྲས་ཞིག་ལས་ངོས་རང་འཇོན་ཐང་ཆེ་དྲག་པ་ཞིག་གིས་ག་ལ་ཡིན། སྒོམ་ཁང་འདིའི་ནང་དུ་འཆར་ཅན་གཟའ་ལྷག་པ་ཞོགས་པ་ཆུ་ཚོད་བཅུ་ནས་བཅུ་གཅིག་བར་སྒོམ་དང་། གཟའ་སྤེན་པ་དགོང་མོ་ཆུ་ཚོད་བཞི་ནས་ལྔ་པའི་བར་ཆུ་ཚོད་གཅིག་རིང་མི་མང་དང་མཉམ་དུ་སྒོམ་བྱེད་ཀྱི་ཡོད།
ལུང་པ་འདིའི་མི་རྣམས་ལ་གོམས་གཤིས་ཡག་པོ་ཞིག་ཡོད་པ་དེ་ནི་སྒོམ་རྒྱག་ཤེས་མིན་ལ་མ་ལྟོས་པར་ཕལ་མོ་ཆེ་སྒོམ་ལ་དགའ་མོས་ཡོད་པ་དེ་ཡིན།
ཆོས་ཚོགས་གསར་པ་སྒོ་ཕྱེས་ནས་བཟུང་མི་ལ་ཐུག་འཕྲད་དང་སྒོམ་བསླབ་རྒྱུ་སོགས་ལས་ཀ་མང་དག་ཞིག་བྲེལ་ཟིང་གི་རྐྱེན་ནས་བདུན་ཕྲག་འདིར་ཉིན་ཐོ་ཡང་འབྲི་ཁོམས་མ་བྱུང་།